เรื่องร้องเรียน: เรื่องเดิมครับ เคยแจ้งไปแล้ว แต่เผลอ ก็เหิดขึ้นและไม่ได้ใส่ใจความเดือดร้อนของผู้อื่น  รถเก็บขยะ กทม.  เก็บขยะไป บีบอัดขยะไป น้ำรั่วลงบนพื้นถนนในหมู่บ้าน ส่งกลิ่นเหม็น บางทีขยะก็เก็บหมักมาสองสามวัน กระอักกระอ้วนกันแต่เช้าตรู่    อย่าให้รถทุกคันไปวิ่งผ่านท่านผอ.เขต และผู้รับผิดชอบโดยตรงครับ จะได้สำรวจตรวจสิบสม่ำเสมอ   ควรมีมาตรการและมาตรฐานในงานบริการที่ดีกว่านี้ครับ ทำแบบไม่ต้องมีใครมาสั่งการมาร้องเรียนแบบนี้ Reactive มากๆครับ  ให้ทีมงานกทม.เอง มีตัววัดในการทำงานและ สามารถสื่อสารแจ้งความต้องการเร่งด่วนที่กระทบกับชีวิตความเป็นอยู่ของประชาชนได้  การเอาสิ่งสกปรกไปสาดหน้าบ้านผู้อื่นทุกวันมันเป็นสิ่งที่ไม่ควรมองข้ามอย่างยิ่งครับ
การดำเนินการของเจ้าหน้าที่: สำนักงานเขตประเวศ โดยฝ่ายรักษาความสะอาดฯ ได้เรียกประชุมพนักงานขับรถเก็บขนมูลฝอย ในพื้นที่ดังกล่าว และทุกคน มาตักเตือน และกำชับการปฏิบัติหน้าที่มิให้เกิดเหตุการณ์เช่นนี้ขึ้นอีก
ความเห็นของผู้แจ้ง: ขอขอบคุณเจ้าหน้าที่ที่ได้เรียกประชุมและกำชับเรื่องการทำงานครับ   สำหรับเรื่องนี้อยากจะทราบถึงสาเหตุ ผู้ใหญ่ได้สอบถามหรือไม่ครับ ว่าหน้างานเป็นอย่างไร -ชาวบ้านทิ้งขยะมูลฝอยใส่ถุงกันหรือไม่? -มีการค้นขยะเพื่อคัดแยกที่ท้ายรถหรือไม่ -รถขนขยะเองรั่วหรือไม่ โดยเฉพาะเวลาบีบอัด ถ้าได้ทราบสาเหตุแล้ว จึงจะประเมินว่าเจ้าหน้าที่ได้กระทำการแก้ไขแล้วเสร็จหรือไม่  -หรือในโอกาสหน้า ทางเขตเองจะมีวิธีการตรวจตราการทำงานของพนักงานได้อย่างไร มีประสิทธิผลเพียงใด และ ได้รับความพึงพอใจแค่ไหน  ขอบพระคุณครับ
พื้นที่: แขวงประเวศ เขตประเวศ กรุงเทพมหานคร